Қасым-Жомарт Тоқаев Ақордада Франция Президенті Эмманюэль Макронды қарсы алды
DATE: 11:29, 01 Қараша 2023 | GMT +5
TITLE: Қасым-Жомарт Тоқаев Ақордада Франция Президенті Эмманюэль Макронды қарсы алды
URL: https://kaz.inform.kz/news/kasim-zhomart-tokaev-akordada-frantsiya-prezident-emmanyuel-makrondi-karsi-aldi-3d9f70/
META: DATE: 11:29, 01 Қараша 2023 | GMT +5
TOTAL WORDS: 148
AUTHOR(S):
TEXT: Фото: Адлет Беремкулов/ Kazinform. Мәртебелі мейманның сапарына орай салтанатты рәсімдер залында Құрмет қарауыл сап түзеп, оның бастығы Мемлекеттер басшыларына баянат берді. Осыдан кейін Президенттік оркестр екі елдің әнұранын орындады. Фото: Адлет Беремкулов/ Kazinform. Фото: Адлет Беремкулов/ Kazinform. Одан әрі Эмманюэль Макрон мен Қасым-Жомарт Тоқаев кілемше бойымен Қазақстан Республикасының Мемлекеттік туына қарай жүрді. Фото: Адлет Беремкулов/ Kazinform. Оның алдына келгенде мейман тоқтап, басын сәл иіп, ілтипатын білдірді. Бұдан кейін қос Президент Құрметті қарауыл сапының бойымен жүрді. Фото: Адлет Беремкулов/ Kazinform. Франция Президенті Құрметті қарауыл бастығымен қоштасып, Қ. Тоқаевпен шағын құрамдағы кездесуге өтті. Фото: Адлет Беремкулов/ Kazinform. Еске салайық, Франция Президенті Қазақстанға Мемлекет басшысы Қасым-Жомарт Тоқаевтың шақыруымен келіп отыр. Сапар аясында екі ел басшылары сауда-экономикалық, инвестициялық және энергетикалық ынтымақтастықты нығайту, сондай-ақ халықаралық және өңірлік күн тәртібіндегі мәселелерді талқылайды деп жоспарланған. Фото: Kazinform. Айта кету керек, Қазақстан Президенті Қасым-Жомарт Тоқаевтың Францияға былтыр жасаған ресми сапары аясында 35 құжатқа қол қойылған болатын
